Hotărârea Tribunalului din 13 decembrie 2016 – Guiral Broto/EUIPO – Gastro & Soul (Café del Sol)
(Cauza T-548/15)1
[„Marcă a Uniunii Europene – Procedură de opoziție – Cererea de înregistrare a mărcii Uniunii Europene verbale Café del Sol – Marca națională figurativă anterioară Café del Sol – Neprezentarea de probe în limba de procedură a opoziției – Articolele 75 și 76 din Regulamentul (CE) nr. 207/2009 – Normele 19 și 20 din Regulamentul (CE) nr. 2868/95 – Dreptul la apărare”]
Limba de procedură: engleza
Părţile
Reclamant: Ramón Guiral Broto (Marbella, Spania) (reprezentant: J. L. de Castro Hermida, avocat)
Pârât: Oficiul Uniunii Europene pentru Proprietate Intelectuală (reprezentant: H. O’Neill, agent)
Cealaltă parte din procedura care s-a aflat pe rolul camerei de recurs a EUIPO, intervenientă la Tribunal: Gastro & Soul GmbH (Hildesheim, Germania)
Obiectul
Acțiune formulată împotriva Deciziei Camerei a cincea de recurs a EUIPO din 16 iulie 2015 (cauza R 2755/2014-5) privind o procedură de opoziție între domnul Guiral Broto și Gastro & Soul
Dispozitivul
Anulează Decizia Camerei a cincea de recurs a Oficiului Uniunii Europene pentru Proprietate Intelectuală (EUIPO) din 16 iulie 2015 (cauza R 2755/2014-5) privind o procedură de opoziție între domnul Guiral Broto și Gastro & Soul.
Respinge în rest acțiunea.
EUIPO și domnul Guiral Broto suportă fiecare propriile cheltuieli de judecată.
____________
1     JO C 398, 30.11.2015